ประธานกรรมการร่างรัฐธรรมนูญ เชื่อว่า ระบบเลือกตั้งไทยยังไม่สามารถทำไพรมารีโหวตได้  เพราะเสี่ยงเกิดทุจริตและถูกอำนาจนายทุนครอบงำ
ประธานกรรมการร่างรัฐธรรมนูญ เชื่อว่า ระบบเลือกตั้งไทยยังไม่สามารถทำไพรมารีโหวตได้  เพราะเสี่ยงเกิดทุจริตและถูกอำนาจนายทุนครอบงำ

นายมีชัย ฤชุพันธุ์ ประธานกรรมการร่างรัฐธรรมนูญ(กรธ.) กล่าวว่า กรธ. ทำงานมาเกือบ 3 ปี ถือเป็นการทำงานที่ยาวนานที่สุด โดยยืนยันทำทุกวิธีทางเพื่อผลักดันเจตนารมณ์ให้ออกไปสู่จุดที่ต้องการและภาคภูมิใจที่ประชาชนลงมติเห็นด้วยในการทำประชามติร่างรัฐธรรมนูญ ส่วนกรณีของการทำไพรมารีโหวตนั้น ยังไม่แน่ใจว่าพรรคการเมืองจะทำได้จริงหรือไม่ เพราะด้วยระบบการเลือกตั้งของไทย ยังไม่สามารถทำไพรมารีโหวตได้ เนื่องจากทำให้ผู้สมัครเสียค่าใช้จ่ายสูง เกิดการทุจริตตามมา รวมทั้งเมื่อมีการใช้เงินมาก จะมีนายทุนอยู่เบื้องหลัง  อีกทั้งเมื่อมีการใช้เงินมาก ก็จะมีนายทุนอยู่เบื้องหลัง จึงเห็นว่าวันนี้ยังเป็นไปไม่ได้  แต่อาจทำได้ในวันข้างหน้า
 

ประธาน กรธ. ยังกล่าวถึงกรณีที่ปรากฏชื่อเข้ามายกร่างรัฐธรรมนูญทุกครั้งที่มีการปฏิวัติ เป็นสาเหตุให้ทุกคนมอง ว่ายกร่างกฎหมายตามใจผู้มีอำนาจทั้งที่ความจริงส่วนตัวไม่รู้จักทหารที่มีอำนาจในบ้านเมือง โดยเฉพาะพลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.)   ซึ่งวันที่คณะรักษาความสงบแห่งชาติ (คสช.)ส่งความต้องการมา 10 ข้อ  กรธ. หารือกันและเขียนตามข้อเรียกร้องขอเพียง 2-3 ข้อเท่านั้น พร้อมให้เหตุผล ซึ่ง คสช.ก็รับฟัง